
Razgovarao fra Matija Koren 

□ "Fratrima na Trsatu u čijoj 
sam crkvi rekao svoje sudbonosno: 
DA!", napisali ste posvetivši nam 
svoju knjigu "Terra incognita ", u 
izdanju Kršćanske sadašnjosti, 
Zagreb 1997 . Fratri i Trsat... Vaše 
uspomene. . . 

Sjedam se kad sam prvi put s 
bakom došao na Trsat. Sve je to 
bilo za mene tako fascinantno. To 
je bio svet, prvo pejsaž, drugo, le- 
genda sama, koja je onda iz moje 
dječje perspektive bila više nego 
uzbudljiva. Onda, moja majka... 
Trsat i Loreto... prve uspomene 
moje majke koja je kao djevojčica 
jedanput išla u Loreto. Loreto, to je 
bila inscenacija. Na nju je to djelo- 
valo izvanredno, sugestivno. Još je 
tamo bio kamin, zatim i pepeo od 
vatre koju je Majka Božja zapalila... 
Tu su uz Trsat vezane i uspomene 
iz prvih godina mojega službova- 
nja, kad sam več stanovao na Rijeci. 

Ženio sam se u Zagrebu, u ma- 
tičnom uredu, ali crkveno u crkvi 
na Trsatu. To su moje intimne i 
emotivne veze s Trsatom. 

□ A slikarstvo, freske, Schon 
na Trsatu ? 

Tu je taj Serafin Schon. On je za 
mene sigurno najpoetičnija partitu- 
ra slikarska u Hrvatskoj 17. stolječa. 
To je takozvani manirizam. Taj 
čovjek, evo to je baš profesorica 
Nina Kudiš istraživala i ona ga 
povezuje s več nekim poznatim 

kapucinskim imenom. Ja ne ulazim 
u to, to bi trebalo sjesti i dobro, mis- 
lim, na velikim orguljama svirati, 
imati komparativni materijal, pa da 
mi to vidimo. On na mene djeluje 
bez obzira na determinantu šta je 
on, gdje je on, odakle dolazi. Velika 
je ta njegova umjetnost po toj svojoj 
poetičnosti. 

Bilo je majstora možda i večih 
od njega, ali su nas ostavili hladni- 
ma. A on je topao, on je angažiran. 
Meni je jasno da je večina njegovih 
stvari, kao što su i svi drugi umjetni- 
ci njegova vremena radili, nastala 
po grafikama. Užitak je onako 
dolaziti do originala da ga vidite i 
da od njega nešto preuzmete. Zato 
treba putovati. I danas je problem 
putovanja, a nekada je to bilo još 
daleko teže, ali čarobni posrednik 
je uvijek bila grafika. Jedno veliko 
djelo se kopira crtežom, crtež se 
umnožava mehaničkom putem i 
onda ide prodaja i ono kola po 
cijelome svijetu i nosi nove i umjet- 
ničke ideje. Jedna scena je tako 
veličanstvena, tako se dogodilo, 
tako su ljudi to doživljavali. 

Prema tome, ja kao slikar preu- 
zimam motiv od nekoga drugoga i 
samo vjerno pokažem publici 
kako je to bilo i gdje je to bilo i sve 
ostale okolnosti. Naše vrijeme ima 
taj oštar osječaj o apsolutnom 
autorstvu. Srednji vijek, pa i barok, 
on je + bio u službi religiozne 
pobožnosti i potrebe ljudi. Ti su 


majstori naslikali jednu svetu sliku, 
ali su se znali i moliti pred njom. 

Tada počinje jedan novi odnos 
prema slici, više protestantski, maj- 
stor ne može moliti pred slikom, 
on se sprda s njom. Pa šta ti je ovo, 
čemu se klanjaš, pa to je komad 
platna, drva ili malo boje. 

Možda najčarobnija njegova 
slika nalazi se u vašem refektoru, to 
je ona "Mistična večera". Ima tu 
toliko toga. Tu ima ona "Kuhinja 
svetog Didaka", koji se toliko 
zanese u molitvu da čak ima le- 
vitaciju, da lebdi. On je sav u jed- 
nom Božjemu svijetu i on sada kroz 
to vrijeme ne može kuhati i onda 
anđeli kuhaju umjesto njega. To je 
"Kuhinja sv. Didaka". Tu sam sliku 
vidio, to je u Pradu. To je ta legenda 
o tom svetom kuharu, bratu laiku 
komu anđeli pomažu u kuhinji da 
ručak bude brači gotov na vrijeme. 

Divan je motiv onih anđela u 
toj mističnoj kuhinji i toj mističnoj 
večeri. Treba to vidjeti, ta slika nije 
kompozicija, to je dodavanje, to je 
jedan kolaž, dodavanje motiva do 
motiva. Oni nisu srasli do kraja. 
Ako to pretvorimo u muzički motiv, 
onda je to jedna fuga koja nekoliko 
puta započinje, uzvitla se, a onda 
stane. Vi putujete kroz tu sliku 
neprestano kao kroz te muzičke 
fuge. Ti kolaži mogli bi biti tako 
načinjeni da on ima pred sobom 
več neke gotove predloške pa ih 

zatim spaja i kombinira. Dakle, 
ništa novo, ali sveukupni dojam te 
slike je čaroban. On je stvorio jednu 
svoju atmosferu. Tu je ono servira- 
nje, umjesto hrane instrumenata 
Kristove muke. To samo jedna 
barokna, religiozna misao može 
dati. 

Zatim, tu su njegove oltarne 
: slike. To su mala čuda. Oni sveci i 
-f svetice, to su doista ljepotani, to je 
\ jedna moralna idealizacija. To je 

- kao kad moralnu vrijednost jedno- 
ga naslikanog lika prevedete u nje- 

| govu vizualnu fizičku ljepotu. Tu 
nema iscrpljenih lica, mučenika, 
| eremita. To je sve jedan prelijepi 
i svijet, jer to nije svijet koji pripada 
ovom našem grešnom, bolesnom, 
opakom svijetu, nego jedan svijet 
V koji ćemo doživjeti kada budemo 
gledali Boga licem u lice. To je taj 
_ smisao. 

Prema tomu, oni koji žive, koji 
^ su već dostigli raj, koji su dostigli 
vječni život, ne samo da su sretni, 
oni su i prelijepi. To se sve tu nalazi 
i magično djeluje. Za mene je on 
najljepša slikarska partitura kod 
nas. Tako ga ja znam i doživljavam 
od svoga djetinstva i kao historičar 
umjetnosti. To me sve vezuje za 
Trsat. 

□ Kojih se osoba s Trsata sje- 
ćate? 

Osobe... Ima ljudi koje ja ne 
j mogu zaboraviti. Na primjer, 
f p. Leander Deduš. Srčani bolesnik 
koji nije bio ponekad savršeno 

- blage naravi, ali koji je bio dubinski 
J patnik s tim srcem. Bio sam kod 
: njega jedanput na ispovijedi pred 
i Uskrs u njegovoj sobi. Pričam mu 
i svoj život i svoje prilike, a on meni 


govori: "Ja ću vam dati jednu 
knjigu, to je prijevod sa francuskog, 
jednu antologiju religiozne poezi- 
je"... 

Zatim, prijatelj od mladih dana 
mi je bio p. Gabrijel Đurak. S 
Gabrijelom se znam još dok smo 
bili mladi, kad je on bio urednik 
Anđela čuvara. Par puta on me i 
zamolio za neku suradnju. 

I još toliki drugi. 

□ Ovih smo dana svjedoci Pa- 
pina dolaska u našu domovinu. 
Rijeka, cijelo Primorje i ovaj kraj 
vezani su uz Trsat. Za kraj našeg 
razgovora, možete li nam reći 
nešto o Trsatu danas i marijan- 
skim svetištima uopće. 

Pobožnost ljudi nije jednovrsna. 
Pobožnost jednoga pape Pavla VI. 
koji je bio jedan od najvrednijih i 
najhrabrijih papa, koji je započeo 
ove velike reforme, pobožnost 
jednoga Stepinca, vaša pobožnost, 
pobožnost vaše majke, pa nije to 
jednako. Pada mi na pamet na misi 
"Accipe Sancte Pater", "Primi Sveti 
Oče ove darove", ma primi sve... 
Jer ono što doživljujem ja kao 
Pavao VI., ili ja kao Stepinac, ili ja 
kao fratar ili ja kao majka koja trpi, 
sve je to dobro, sve će to Bog pri- 
miti... 

Prema tomu, u ove velike pučke 
pobožnosti u koje se uklapa kon- 
kretan doživljaj, nema smisla da 
uvedemo neki racionalan i logički 
kriterij. 

Marijanska svetišta značit će 
masovnost, značit će hodočašća, 
značit će religiozni turizam. Lako je 
to govoriti kad sam ja cijeli život bio 
putnik. Ja sada ne mogu više ho- 


dati, ali ja sam bio neprestano ho- 
dočasnik, moje su oči bile hranjene 
svakog dana. 

Jedna žena koja kilometre čini 
unutar par četvornih metara u 
kuhinji ... Poći na hodočašće za nju 
je ne samo jedan religiozni polet, to 
je jedan maksimalni doživljaj koji 
sam ja imao na drugi način. 

To treba omogućiti ljudima, to je 
osnovna ljudska potreba. 

A onda sama putovanja. Ići 
prema nečemu, nekom cilju, ta 
dinamika, to je praiskonski oblik 
ljudskoga iskaza. Hodočašća su 
bila od prahistorije. Na neki način 
smo zaranjali u ono što je nadze- 
maljsko, što je sfera duhovnoga. 
Slavili smo Boga na razne načine, 
uvijek s istom mišlju, željom, istim 
srcem. 

Marijanska svetišta će uvijek biti 
centri okupljanja, ali će uvijek 
imati i karakter osobnosti. Mnoge 
stvari trebamo tome prilagoditi. 
Jedna propovijed ne može biti 
veleučena i stvorena za filozofe, 
ona mora biti na razini razu- 
mljivosti širokih masa. Vi ćete se 
moći na tim mjestima obračunati 
sami sa sobom. Da ste vi i filozof, 
umjetnik, vi biste našli načina da 
to učinite na svoj način. 

Bitna karakteristika - masovnost 
će ostati. Mislim da ste dobro uči- 
nili što ste išli proširivati liturgijski 
prostor zbog velikog priljeva ljudi. 
Drugo je pitanje da li se to moglo 
učiniti na ovaj ili onaj način. Tu 
dolazi sada ne samo pitanje prosto- 
ra i vizualnih traženja, jer ja moram 
biti u kontaktu s centrom doga- 
đanja, s centrom oltara. Tu je zatim 
pitanje rasvjete, razglasa, medija. 
Danas je moguće postaviti veliki 
ekran. 

Mnogo ljudi Vama gravitira, zah- 
valjujući i tome što ste vi bili neka- 
da hrvatsko-slovenska provincija 
pa vi i danas imate hodočasnike iz 
Slovenije i iz Istre. Zatim, tu je 
Hrvatsko primorje, tu su otoci. Nije 
to malo svijeta. Tu se postavlja 
pitanje Vaše odgovornosti i sprem- 
nosti da ih prihvatite na najbolji 
način. U tome Vam želim puno 
uspjeha. 

□ Hvala, i mi Vama želimo da 
se uvijek lijepo osjećate na Trsatu. 

